Javaslat A TANÁCS IRÁNYELVE az energiahatékonyságról szóló 2012/27/EU irányelvnek Horvátország csatlakozására tekintettel történő kiigazításáról /* COM/2013/0113 final - 2013/0068 (NLE) */





INDOKOLÁS 1. A JAVASLAT HÁTTERE Az energiahatékonyságról szóló 2012/27/EU irányelv kiigazításáról szóló tanácsi irányelvre irányuló e javaslatot Horvátországnak az Európai Unióhoz történő közelgő csatlakozása teszi szükségessé. A Horvát Köztársaságnak az Európai Unióhoz történő csatlakozásáról szóló szerződést[1] az Európai Unió tagállamai és a Horvát Köztársaság 2011. december 9-én Brüsszelben írták alá. A csatlakozási szerződés 3. cikkének (3) bekezdése értelmében az okmány 2013. július 1-jén lép hatályba, feltéve, ha eddig az időpontig valamennyi megerősítő okiratot letétbe helyezték. A Horvát Köztársaság csatlakozásáról szóló szerződés 3. cikkének (4) bekezdése lehetővé teszi az Unió intézményei számára, hogy a csatlakozás előtt elfogadjanak többek között a Horvát Köztársaság csatlakozási feltételeiről szóló okmány[2] 50. cikkében említett intézkedéseket. Ezek az intézkedések kizárólag a csatlakozási szerződéssel együtt, annak hatálybalépése napján lépnek hatályba. A csatlakozási okmány 50. cikke előírja, hogy amennyiben az intézményeknek a csatlakozást megelőzően elfogadott jogi aktusait a csatlakozás miatt ki kell igazítani, és a csatlakozási okmány vagy annak mellékletei a szükséges kiigazításokról nem rendelkeznek, a Tanácsnak vagy (ha az eredeti jogi aktust a Bizottság fogadta el) a Bizottságnak el kell fogadnia a szükséges jogi aktusokat. E javaslat az energiahatékonyságról szóló, 2012. október 25-i 2012/27/EU európai parlamenti és tanácsi irányelvre vonatkozik, amely irányelv Horvátország csatlakozása miatt technikai kiigazításra szorul. Az energiahatékonyságról szóló irányelvben az Unió 2020. évi energiafogyasztására vonatkozó értékek az EU27-ekre lettek meghatározva. Horvátország csatlakozása nyomán az energiafogyasztási értékeket úgy kell aktualizálni, hogy azok immár 28 országra vonatkozzanak. Mivel az aktualizálás az eredeti energiamodell értékei alapján történik, a művelet technikai kiigazításnak tekinthető. Ez a javaslat nem képezi részét a COM(2013) 51 – COM(2013) 63 számú javaslatokat tartalmazó csomagnak, amelyet a Bizottság 2013. február 8-án juttatott el a Tanácsnak. A COM(2013) 51 – COM(2013) 63 számú javaslatokat tartalmazó csomag kizárólag az Európai Unió Hivatalos Lapjában 2012. szeptember 1-jéig bezárólag kihirdetett vívmányokat érintő technikai kiigazításokra vonatkozik. A 2012/27/EU irányelv[3] előírja a tagállamok számára, hogy állapítsanak meg indikatív nemzeti energiahatékonysági célkitűzéseket, és ennek során vegyék figyelembe az Unió 2020. évi energiafogyasztását[4]. Horvátország csatlakozására tekintettel az Európai Unió 2020. évi várható energiafogyasztási értékei technikai kiigazításra szorulnak, hogy azok immár 28 országra vonatkozzanak. A 2007-ben készített előrejelzések alapján a primerenergia-fogyasztás 2020-ban az EU 27 tagállamára vonatkozóan 1842 Mtoe lesz. Az ugyanezen módszerrel készített előrejelzések szerint az EU 28 tagállamára vonatkozóan – azaz már Horvátországot is figyelembe véve – a primerenergia-fogyasztás 2020-ban 1853 Mtoe lesz. A 20 %-os csökkentés 1483 Mtoe értéket eredményez 2020-ban, ami az előrejelzésekhez képest 370 Mtoe csökkenésnek felel meg. Erre a pusztán technikai kiigazításra azért van szükség, hogy a 2012/27/EU irányelv alkalmazható legyen Horvátországban. 2. AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI Mivel e javaslat tisztán technikai jellegű és nem jár politikai döntéssel, nem lett volna értelme konzultációt folytatni az érdekeltekkel vagy hatásvizsgálatot készíteni. 3. A JAVASLAT JOGI ELEMEI A javaslat jogalapját a Horvát Köztársaság csatlakozási feltételeiről szóló okmány 50. cikke biztosítja. A szubszidiaritás és az arányosság elve teljes mértékben érvényesül. A szubszidiaritás elve (az EUSZ 5. cikkének (3) bekezdése) alapján uniós fellépésre van szükség, mivel az Unió által hozott jogi aktusok technikai kiigazításáról van szó. A javaslat tiszteletben tartja az arányosság elvét (az EUSZ 5. cikkének (4) bekezdése), mivel nem lép túl a kitűzött cél megvalósításához szükséges mértéken. 4. KÖLTSÉGVETÉSI HATÁSOK A javaslat nincs hatással az uniós költségvetésre. 2013/0068 (NLE) Javaslat A TANÁCS IRÁNYELVE az energiahatékonyságról szóló 2012/27/EU irányelvnek Horvátország csatlakozására tekintettel történő kiigazításáról (EGT-vonatkozású szöveg) AZ EURÓPAI UNIÓ TANÁCSA, tekintettel az Európai Unió működéséről szóló szerződésre, tekintettel a Horvát Köztársaság csatlakozási szerződésére és különösen annak 3. cikke (4) bekezdésére, tekintettel a Horvát Köztársaság csatlakozási okmányára és különösen annak 50. cikkére, tekintettel a Bizottság javaslatára, mivel: (1) A csatlakozási okmány 50. cikke előírja, hogy amennyiben az intézményeknek a csatlakozást megelőzően elfogadott jogi aktusait a csatlakozás miatt ki kell igazítani, és a csatlakozási okmány vagy annak mellékletei a szükséges kiigazításokról nem rendelkeznek, akkor e célból a Tanácsnak a Bizottság javaslata alapján, minősített többséggel eljárva el kell fogadnia a szükséges jogi aktusokat (ha az eredeti jogi aktust nem a Bizottság fogadta el). (2) Az energiahatékonyságról, a 2009/125/EK és a 2010/30/EU irányelv módosításáról, valamint a 2004/8/EK irányelv és a 2006/32/EK irányelv hatályon kívül helyezéséről szóló, 2012. október 25-i 2012/27/EU európai parlamenti és tanácsi irányelv[5] előírja a tagállamok számára, hogy állapítsanak meg indikatív nemzeti energiahatékonysági célkitűzéseket, és ennek során vegyék figyelembe az Unió 2020. évi energiafogyasztását[6]. (3) Horvátország csatlakozására tekintettel az Európai Unió 2020. évi várható energiafogyasztási értékei technikai kiigazításra szorulnak, hogy azok immár 28 országra vonatkozzanak. A 2007-ben készített előrejelzések alapján a primerenergia-fogyasztás 2020-ban az EU 27 tagállamára vonatkozóan 1842 Mtoe lesz. Az ugyanezen módszerrel készített előrejelzések szerint az EU 28 tagállamára vonatkozóan – azaz már Horvátországot is figyelembe véve – a primerenergia-fogyasztás 2020-ban 1853 Mtoe lesz. A 20 %-os csökkentés 1483 Mtoe értéket eredményez 2020-ban, ami az előrejelzésekhez képest 370 Mtoe csökkenésnek felel meg. E technikai kiigazításra azért van szükség, hogy a 2012/27/EU irányelv alkalmazható legyen Horvátországban. (4) A 2012/27/EU irányelvet ezért ennek megfelelően módosítani kell, ELFOGADTA EZT AZ IRÁNYELVET: 1 . cikk A 2012/27/EU irányelv a mellékletnek megfelelően módosul. 2 . cikk (1) A mellékletben szereplő kiigazítások nem érintik a 2012/27/EU irányelv 28. cikkében megállapított határidőt. 3 . cikk Ez az irányelv a Horvát Köztársaság csatlakozási szerződésének hatálybalépése esetén és napján lép hatályba. 4 . cikk Ennek az irányelvnek a tagállamok a címzettjei. Kelt Brüsszelben, -án/-én. a Tanács részéről az elnök MELLÉKLET ENERGIA 32012L0027 L 315/1: AZ EURÓPAI PARLAMENT ÉS A TANÁCS 2012/27/EU IRÁNYELVE (2012. október 25.) az energiahatékonyságról, a 2009/125/EK és a 2010/30/EU irányelv módosításáról, valamint a 2004/8/EK és a 2006/32/EK irányelv hatályon kívül helyezéséről (HL L 315., 2012.11.14., 1. o.): a) A 3. cikk (1) bekezdésének a) pontja helyébe a következő rendelkezés lép: „az Unió 2020. évi energiafogyasztása nem haladhatja meg az 1483 Mtoe primerenergiát vagy az 1086 Mtoe végső energiát;” b) A 3. cikk (2) bekezdésének helyébe a következő szöveg lép: „A Bizottság 2014. június 30-ig értékeli az elért haladást, és felméri, hogy az Unió várhatóan eléri-e azt, hogy energiafogyasztása ne haladja meg az 1483 Mtoe primerenergiát és/vagy az 1086 Mtoe végső energiát 2020-ban.” c) A 3. cikk (3) bekezdésének d) pontja helyébe a következő szöveg lép: „összehasonlítja az a)–c) pont szerinti eredményeket az energiafogyasztás azon mennyiségével, amelyre szükség lenne ahhoz, hogy az energiafogyasztás 2020-ban ne haladja meg az 1483 Mtoe primerenergiát és/vagy az 1086 Mtoe végső energiát.” [1] HL L 112., 2012.4.24., 10. o. [2] HL L 112., 2012.4.24., 21. o. [3] HL L 315., 2012.11.14., 1. o. [4] A 2012/27/EU irányelv 3. cikke (1) bekezdésének a) pontja. [5] HL L 315., 2012.11.14., 1. o. [6] A 2012/27/EU irányelv 3. cikke (1) bekezdésének a) pontja